《曲水亭怀古二首 其二》
清代·荣汝楫

名山我亦爱探寻，裙屐当年感不禁。自有灵源搜石洞，恰宜故不傲山阴。

黄公涧涸云眠石，陆子泉清月到林。曲水何如止水定，好凭领取在山心。

作者简介：荣汝楫(1833--1894)。字作舟，号拙庵，清无锡人。汉璋长子。幼从王柏亭学。工制艺词章。咸丰三年(1853)邑庠生，十一年拔贡。朝考得教职，待选于家。教授里中，族中子弟及百里外。